Хъамбердиаты Мысост
Хъамбердиаты Бимболаты фырт Мысост (райгуырдис 1909-æм азы Кæрдзыны хъæуы — амардис 1931-æм азы 5 декабры) у ирон поэт.

Ирон литературæйы Хъамбердиаты Мысосты ном цыбыр рæстæгмæ ферттывта. Хуыцауæй йын лæвæрд уыд цыбыр цардвæндаг — 22 азы.

Мысост райгуырд Ирыстоны Кæрдзыны хъæуы 1909-æм азы мæгуыр зæхкусæг лæджы хæдзары. Хуыздæр цардагур йæ бинонтæ фæцыдысты Донбассмæ, фæлæ фæстæмæ ноджы зындæр уавæры сыздæхтысты. Мысост зæрдæргъæвд лæппу уыд, æмæ Октябры революцийы фæстæ йын ахуыры фадæттæ фæци: Мæздæджы реалон скъола, Æрыдоны скъола-коммунæ, Мæскуыйы аивæдты рабфак. Мысост дæсны уыд иронау дæр æмæ уырыссагау дæр. Йæ фыццаг æмдзæвгæтæ фыссын райдыдта сывæллонæй, æмæ йын 18 азы карæй джиппы уагъд æрцыд уацмысты æмбырдгонд «Цин». Хетæгкаты Къостайау, Мысосты æмдзæвгæтæ дыууæ æвзагыл дæр уыдысты æнæаипп.

Æддаг æрмæг 
 Осетия и осетины. Хъамбердиаты Мысост 
 Ossetians.com. Хъамбердиаты Мысост 

Мысост
Ирон поэттæ